Source: http://docplayer.hu/23984285-V-e-g-z-e-s-t-a-megyei-birosag-a-borsod-abauj-zemplen-megyei-teruleti-valasztasi-bizottsag-25-2007-iii-22-szamu-hatarozatat-helybenhagyja.html
Timestamp: 2019-10-18 21:39:17
Document Index: 27490482

Matched Legal Cases: ['bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

v é g z é s t : A megyei bíróság a Borsod-Abaúj-Zemplén Megyei Területi Választási Bizottság 25/2007. (III.22.) számú határozatát helybenhagyja. - PDF
Download "v é g z é s t : A megyei bíróság a Borsod-Abaúj-Zemplén Megyei Területi Választási Bizottság 25/2007. (III.22.) számú határozatát helybenhagyja."
1 11.Kvk /2007/5.szám. A Borsod-Abaúj-Zemplén Megyei Bíróság által képviselt. polgármesterjelölt kérelmezőnek, a Borsod-Abaúj-Zemplén Megyei Területi Választási Bizottság (3525 Miskolc, Városház tér 1. szám alatti székhelyű) elleni választási ügyben hozott határozat felülvizsgálata iránti ügyében, mely ügyben a..által képviselt. alatti lakos) ellenérdekű félként részt vett, nemperes eljárásban meghozta, az érdekeltekkel kézbesítés útján közli a következő v é g z é s t : A megyei bíróság a Borsod-Abaúj-Zemplén Megyei Területi Választási Bizottság 25/2007. (III.22.) számú határozatát helybenhagyja. Ezen végzés ellen további jogorvoslatnak nincs helye. I n d o k o l á s : I március 18. napján Forró községben időközi polgármester-választásra került sor. A választás eredményeképpen Rakaczki Zoltán független polgármester-jelöltre 633, Sztrik Gábor független polgármester-jelöltre 626, Varga Károly független polgármester-jelöltre 34 érvényes szavazat érkezett. A visszautasított választópolgárok száma 20, míg az érvénytelen szavazatok száma 10 volt. Az eredményt megállapító határozat szerint a megválasztott polgármester Rakaczki Zoltán. Kérelmező március 21. napján kifogás megnevezésű jogorvoslati kérelmet terjesztett elő az időközi polgármester-választás eredményével szemben. Kifogását arra alapította, hogy a szavazás helyszínére a választópolgárokat szervezetten, gépjárművel szállították, így kampánycsend-sértés valósult meg. Bizonyítékként egy videofelvételt tartalmazó adathordozót csatolt, valamint nyolc személy tanúkénti meghallgatását kérte. Hivatkozott arra is, hogy több esetben olyan választópolgárokat utasítottak vissza a szavazatszámláló bizottságok, akik ugyan személyi igazolvánnyal és lakcímet igazoló okmánnyal rendelkeztek, de a választás során kiderült, hogy azok
2 2 érvénytelenek. Ezen személyeknek a száma meghaladta a negyvenet. Ugyanakkor olyan polgárok kaptak szavazati lehetőséget tízet meghaladó számban, akik nem rendelkeztek személyi igazolvánnyal, csupán ún. személyazonosító igazolványt igénylő lappal. E körben három személy tanúkénti meghallgatását kérte, és csatolt egy jegyzőkönyvet, amely, a választási bizottság.. által delegált tagja nyilatkozatát tartalmazta. Kifogásolta továbbá a szavazatszámláló bizottságnak a szavazást és a szavazóköri eredményt rögzítő jegyzőkönyv kiállítása utáni eljárását is, melyre bizonyítékként szintén tanúk meghallgatását kérte, akik alátámaszthatják, hogy a szavazatok nem lettek szabályszerűen kötegelve. Sérelmezte azt is, hogy a helyi választási irodába szállított szavazólapokat egy le nem zárt páncélszekrényben helyezték el, az iroda ajtaját mindösszesen az egyik polgármester-jelölt által delegált tag őrizte. Összegezve, az évi C. törvény (a továbbiakban: Ve.) 3. a), b), c), d) pontjában megfogalmazott alapelvekre alapozottan kérte a választási eredmény jogorvoslattal érintett részében történő megsemmisítését és az eljárás részbeni megismétlését. A Helyi Választási Bizottság 6/2007.(III. 22.) HVB. számú határozatával a kifogást tartalma szerint a választás eredménye elleni fellebbezésnek minősítette, hatásköre hiányának megállapítása mellett elrendelte annak felterjesztését a Területi Választási Bizottsághoz. A Területi Választási Bizottság (a továbbiakban: TVB.) március 22-én ülést tartott. Meghallgatta a kérelmezőt és jogi képviselőjét, valamint megtekintette az adathordozón csatolt videofelvételt, majd II-569-9/2007. számú határozatával a kérelmező kifogását, valamint fellebbezését elutasítva, helybenhagyta a Helyi Választási Bizottság polgármester-választás eredményét megállapító döntését. Indokolásában kifejtette, hogy a kérelmező által előterjesztett jogorvoslati kérelem részben kifogásnak, részben az eredmény elleni fellebbezésnek minősül, azonban egyik állított tény sem bizonyított, és egyetlen egy kérelmező által megjelölt magatartás sem vezethet a választási eljárás megsemmisítéséhez. A szervezett szállítás bizonyítottsága esetén kampánycsend-sértésnek minősül, azonban e körben tanúkat nem idézett meg, mivel ilyenre jogszabályi felhatalmazása nincs. A Ve. nem bizonyítási indítvány előterjesztését kívánja meg, hanem a jogszabálysértés bizonyítékainak csatolását írja elő. A megvizsgált videofelvételen mindösszesen az volt megállapítható, hogy a rossz minőségű film tanúsága szerint egy település utcájában gépkocsik állnak, magánszemélyek abból időnként ki-be szállnak. Legfeljebb feltételezhető, hogy egyes személyek mentek szavazni vagy azzal vitték őket a szavazóhelyre, de a szállításra utaló konkrétumok a felvételből nem állapíthatóak meg.
3 3 A kifogás tanú nyilatkozatán túl, túlnyomórészt általánosságot tartalmaz a szavazástól visszautasítottak vagy az érvénytelenül szavazókhoz kapcsolódóan. Két szavazókörben összesen 20 személyt utasítottak vissza, valamennyi esetben ennek okaként lejárt személyi igazolvány szerepel. A visszautasítás okára ettől eltérő adat nincs. Nem tartotta bizonyítottnak, hogy a szavazatok megszámlálását, összesítését és az eredmény megállapítását követően kötegelésre ne került volna sor. A kifogásolt, feltételezett magatartás valósága és bizonyítottsága esetén sem lenne alkalmas a választási eredmény megsemmisítésére. Nem találta alaposnak azon hivatkozást sem, hogy a szavazatszámláló bizottság eljárása sértené a Ve. 75. (1) bekezdésében foglaltakat, illetve a megjelölt magatartás a választás eredményére bármilyen módon kihatott volna. A felhozott tények, körülmények egyikét sem találta bizonyítottnak, illetve olyannak, amelyek a választás eredményének megsemmisítésére alkalmasak lehettek volna. A kérelmező a TVB. határozatával szemben törvényes határidőn belül felülvizsgálati kérelmet terjesztett elő, kérvén a határozat megváltoztatását, a kampánycsend, a Ve ának részbeni, a 72. (4) és (6) bekezdéseinek, a 75. (1), (3) bekezdéseinek, valamint a korábban Ve. 3. a)-d) pontjában foglalt alapelvek megsértésének megállapítását. Álláspontja szerint a kifogásában hivatkozottak megalapozták a Helyi Választási Bizottság hatáskörét. A Bizottság a Ve. 105/A. (2) bekezdés d) és f) pontjaiban rögzített döntési jogát tévesen áthárította a Területi Választási Bizottságra. A csatolt videofelvétel kétségkívül rossz minőségű, azonban az informatikus szakember igénybevételével kiértékelhető, melyre indítványt is előterjesztett. A választás után a választókörzetek helyszínéről készült felvételek, a községről jelölésekkel és jelmagyarázattal ellátott térképekkel, valamint a hét magánszemély teljes bizonyító erejű magánokiratba foglalt nyilatkozatával együtt alkalmasak a kampánycsend megsértésének megállapítására, a szervezett szállítás igazolására. A nyilatkozatokat tevő magánszemélyeket már korábban is megnevezték, de tekintettel arra, hogy a Ve. nem rendel kizárólagos okirati bizonyítást, nyilatkozataikat a TVB. útmutatása alapján csak a TVB. ülését és határozathozatalát követően tették meg írásban. A 29/2006.(V. 30.) BM rendelet tételesen felsorolja a szavazásnál elfogadható okmányokat, sajnálatos módon azonban csak egy ember vállalta (.), hogy ezen okiratok nélkül is engedték szavazni. Továbbra is fenntartotta azon állítását, miszerint a szavazatok elszállítására és tárolására, őrzésére vonatkozó szabályokat megsértették.
4 4 Az, hogy ebből eredően változott-e a jegyzőkönyvi eredmény, csak a szavazatok újraszámlálása után állapítható meg. II. A megyei bíróság felülvizsgálati kérelmet nem találta alaposnak. Kérelmező több irányból tette vitássá a Területi Választási Bizottság határozatát, illetve az azt megelőző választási eljárást. A bíróság az indokokat egyenként vizsgálta meg, s azt állapította meg, hogy azokra tekintettel is a megtámadott határozat megfelel a jogszabályoknak. A megyei bíróság leszögezi, hogy a kérelmező jogorvoslati kérelmét melyet kifogásnak nevezett az időközi polgármester-választás eredményével szemben terjesztette elő és tartalmilag a megállapított eredményt vitatta, annak megsemmisítését és a választás megismételtetését kérte. Erre tekintettel mindenben helytállóan járt el a Helyi Választási Bizottság, amikor 7/2007. (III.22.) számú határozatában a beadványt a választás eredménye elleni fellebbezésnek minősítette és elrendelte az iratok felterjesztését a Területi Választási Bizottsághoz. A Területi Választási Bizottságnak ennek figyelembevételével kellett eljárnia és megvizsgálnia a kérelmező többirányú indokait az időközi polgármester-választás eredményével összefüggésben. A bíróság megítélése az, hogy az előterjesztés időpontja, valamint a jogorvoslati kérelem tartalma alapján azt az eredménnyel kapcsolatos fellebbezésnek kellett tekinteni, így a kérelmezett határozata e körben eljárási és hatásköri szempontból is helytálló. Hangsúlyozza, hogy a kérelmező a helyi választási bizottság hatáskör hiányát megállapító határozatát fellebbezéssel nem támadta. A bíróság nem találta megalapozottnak a kérelmező hivatkozását a választópolgárok szervezett szállítására, illetve arra, hogy ennek bármilyen módon hatása lett volna a választás eredményére. A bíróság az ezzel kapcsolatban előterjesztett valamennyi bizonyítékot megvizsgálta, különös tekintettel a bírósági jogorvoslati kérelemhez csatolt mellékletekre. A Ve.83. (5).bek. alapján ez új bizonyítéknak minősül, mely nem állt rendelkezésre a Területi Választási Bizottság eljárása során. A bíróság megítélése az, hogy a Területi Választási Bizottság döntésében helytállóan értékelte az akkor rendelkezésre álló bizonyítékokat és indokait is megfelelően rögzítette. Az előterjesztett adathordozó, valamint a hozzá kapcsolódó bizonyítékok jellegüknél fogva nem rendelkeznek kellő bizonyító erővel a választópolgárok szervezett szállításának megállapításához. Ezek a bizonyítékok csupán azt támasztják alá, hogy a szavazás napján a községben több gépkocsi mozgása volt megállapítható, azonban a bizonyítékok nem utalnak a választással kapcsolatos összefüggésre.
5 5 A bíróság vizsgálta a bizonyítékok előterjesztésének módját, idejét és körülményeit is. A mérlegelés során annak komoly jelentőséget tulajdonított, hogy a szavazás napján a Helyi Választási Bizottsághoz nem érkezett semmilyen bejelentés szervezett szállításról vagy kampánycsend-sértésről. Ezt sérelmező kifogást az érintettek csak a választás eredményének ismeretében, azt követően terjesztettek elő. A bírósági felülvizsgálati eljárás során becsatolt nyilatkozatok egyrészt általánosságban utaltak tömeges és szervezett szállításra, másrészt konkrétan megneveztek személyeket, akik a nyilatkozattevő megítélése szerint ezt a tevékenységet végezték. A bíróság azonban megjegyzi, hogy az előterjesztett hét nyilatkozat közül csupán egy tartalmazta, miszerint a szállítás.. érdekében állt, illetőleg ez a tevékenység az ő választását igyekezett elősegíteni. A bíróság az eset összes körülményeit értékelve arra az álláspontra helyezkedett, hogy a nyilatkozatok előterjesztésének időpontja, valamint azok tartalma alapján nem került bizonyításra, hogy bármelyik jelölt érdekében a választók nagyszámú és szervezett szállítására került volna sor, s ez a választás végeredményét is alapvetően befolyásolta volna. A szavazással összefüggésben a megyei bíróság Ve. 66. (2) bekezdésére utal. Eszerint a szavazatszámláló bizottság a személyazonosság és a lakcím megállapítására alkalmas igazolvány alapján megállapítja a szavazni kívánó személyazonosságát és azt, hogy szerepel-e a névjegyzékben. A szavazatszámláló bizottság visszautasítja azt a választópolgárt, aki nem tudja személyazonosságát és lakcímét megfelelően igazolni, illetőleg, aki törvényi feltételek hiányában nem vehető fel a névjegyzékbe. E személyekről a szavazatszámláló bizottság névjegyzéket vezet (Ve. 66. (3) bekezdés). A személyazonosság igazolására alkalmas hatósági igazolványokkal kapcsolatban az évi LXVI. tv. (továbbiakban: Tv.) 29. (1)-(7) bekezdése tartalmaz rendelkezéseket. A személyazonosító igazolvány tartalmazza a polgár a) nevét, b) születési helyét, c) születési idejét, d) állampolgárságát, e) anyja nevét, f) nemét, g) arcképét, h) sajátkezű aláírását, illetőleg a cselekvőképességet kizáró gondnokság alá helyezett személy törvényes képviselőjének aláírását, i) a személyazonosító igazolvány okmányazonosítóját és érvényességi idejét. (Tv. 29. (3) bekezdés.)
6 6 A Tv. 29. (4) bekezdéséből fakadóan a polgár személyazonosságát a személyazonosító igazolványon túl minden olyan hatósági igazolvány igazolja, amely tartalmazza a (3) bekezdés a-d) és g-i) pontjaiban meghatározott adatokat. A szavazóköri jegyzőkönyvben rögzítettek szerint összesen 20 polgár szerepel a visszautasítottak jegyzékében, minden esetben a lejárt személyigazolványt jelölve meg a visszautasítás okaként. Tekintve, hogy a lejárt személyigazolvány érvénytelen, értelemszerűen nem tartalmazhatja az érvényesség idejét, ezért az idézett törvényi előírásoknak és a 29/2006. (V.30.) BM. rendelet 1. számú melléklet V/23. pontjában foglaltaknak megfelelően járt el a szavazatszámláló bizottság, amikor a személyazonosság megfelelő igazolása hiányában a szavazni kívánó személyeket szavazásuk visszautasítása mellett a visszautasítottak névjegyzékébe felvette. A személyi azonosító igazolványt igénylő lap kapcsán megjegyzendő, hogy a kérelmező kizárólag egy személyt érintően csatolta ezen okiratot és az ennek birtokában szavazatot adó személy nyilatkozatát, amely tény figyelemmel a jelöltek közötti szavazatkülönbségre elfogadása esetén sem eredményezhetné a választási eredmény megváltozását. Rámutat arra is, hogy az adatlap hatósági igazolvány, a Ket. 85. (1)- (3) bekezdésében foglaltaknak és a Tv. 29. (4) bekezdésében rögzítetteknek megfelelt, így a szavazás visszautasítására alapot nem jelentett. A szavazás titkos voltából következően, utóbb nem vizsgálható, hogy a választópolgár kire adta le szavazatát, illetve a választójog általános és egyenlő, a szavazás közvetlen és titkos voltát rögzítő alapelvi, a Magyar Köztársaság Alkotmányában is rögzített rendelkezésre tekintettel bármifajta, a leadott szavazat pontosítására irányuló bizonyításnak nincs helye. A hivatkozott tanúk meghallgatása sem eredményezné a.. jelöltre leadott szavazatok csökkenését, ugyanis ha az érvénytelen szavazat megállapítására sor is kerülne, a Ve. 72. (5) bekezdése lenne alkalmazandó. E szerint: ha a szavazatszámláló bizottság megállapítja, hogy az urnába olyan személy által leadott szavazólap került, aki az adott szavazókörben szavazati joggal nem rendelkezik, a jelöltekre leadott érvényes szavazatok közül a jogosulatlanul szavazók száma szerint jelöltenként egyet-egyet érvénytelennek nyilvánít. Helytállóan hivatkozott a TVB határozatában arra, hogy a kérelmező egyetlen személyt sem jelölt meg, akit a szavazás során igazoltan jogszabálysértő módon utasítottak volna vissza, illetve azon körülményre, hogy a visszautasítás ellen jogorvoslattal nem élt senki. A bíróság megvizsgálta a kérelmező előadását a szavazatok, valamint a választási okiratok utólagos kezelésével összefüggésben is. A bíróság álláspontja szerint a kérelmező ezen hivatkozását szintén nem bizonyította. E körben a Területi Választási Bizottság helytállóan utalt arra, hogy a
7 7 bizonyítékként megjelölt tanúnyilatkozat közvetett információra épül, s annak alapján az iratok elhelyezésének módja, azok elhelyezési körülményeinek szabályos, vagy szabálytalan volta nem volt megállapítható. A bíróság megítélése az, hogy a kérelmező előadásából nem állapítható meg, hogy az iratok elhelyezése során sérült a Ve. 75. (3) bekezdése. Annak is jelentősége van, hogy a kérelmező a választás számszerű eredményét, a szavazatok megoszlását, valamint érvényes és érvénytelen voltát közvetlenül nem tette vitássá, így az iratok általa hivatkozott kifogásolható elhelyezésének sem lehet eredményre gyakorolt hatása. A fentieket összegezve a megyei bíróság a Területi Választási Bizottság határozatát valamennyi kifogásolt rendelkezés tekintetében törvényesnek találta és a határozatot a Ve. 84. (7) bekezdés a) pontja alapján helybenhagyta. A bíróság döntése elleni valamennyi további jogorvoslatot a Ve. 84. (10) bekezdése zárja ki. Miskolc, évi március hó 28. napján dr. Kalas Tibor sk. dr. Bernáthné dr. Kádár Judit sk. dr. Sperka Kálmán sk. a tanács elnöke b í r ó b í r ó A kiadmány hiteléül: Pásztor Bertalanné írnok